**Harvinaisuushavaintojen ilmoittamisohjeet**

Valtakunnallisesti harvinaiset lajit eli suurharvinaisuudet käsitellään rariteettikomiteassa (eli RK:ssa), aluerariteetttikomiteassa (ARK) alueelliset harvinaisuudet (<http://www.pply.fi/havainnot/arkn-tarkastettavat-lajit/>).

Lajit siirtyvät usein RK:lta ARK:lle, jos laji yleistyy ja havaintomäärä kasvaa. Harvinaistuva laji (esim. kultasirkku) voi siirtyä (takaisin) RK-lajiksi. Riittävästi yleistyneen ja helposti tunnistettavan lajin ARK-käsittelykin lopetetaan jossain vaiheessa.

Käsittelyn idea on se, että julkaistavat havainnot olisivat mahdollisimman luotettavia, ja esiintymisen runsauden vertailu vuosien ja vuosikymmenten välillä olisi mahdollista.

Nämä tiivistetyt ohjeet on tehty motivoimaan ja kannustamaan ilmoitusten tekoa, jotta katsauksista saataisiin mahdollisimman kattavia. ARK kokoontuu seuraavan kerran keskiviikkona 28.3.2018, ja lomakkeet tulisi lähettää osoitteeseen [pply.ark@gmail.com](mailto:pply.ark@gmail.com) 21.3. mennessä. ARK:lle voi lähettää uusia ja vanhoja havaintoja.

Lomakkeen täyttämisen tarkkuusvaatimus riippuu havainnosta. Jos on valokuva, ääninauhoitus tai muu ns. kova dokumentti, riittää lyhyempi selostus. **Kannattaa aina kuitenkin tehdä jo maastossa muistiinpanot, joissa nähdyt tuntomerkit luetellaan**. RK edellyttää aina alkuperäismuistiinpanoja liitteenä, ja ne on hyvä olla myös ARK-havaintojen liitteenä jos kuvia tms. ei ole.

Seuraavassa lomakkeen kohdat ovat kapiteelilla, ohjeet ranskalaisen viivan jälkeen. Punaisella värjätyt kohdat ovat aina pakollisia.

-Vaihtoehtoina ovat:

**Havainto-ilmoitus määritetystä lajista tai alalajista**

tai

**Ilmoitus tutkintaa varten: laji- tai alalajimääritys ei ole varma**

-ARK:lle (ja RK:lle) voi siis lähettää myös havaintoja tutkittavaksi/määritettäväksi.

**Laji (Alalaji)**

-laitetaan, jos tiedetään (vaihtoehto em. ilmoitus tutkintaa varten)

**Lukumäärä, sukupuoli, ikä**

-muut tiedot laitetaan, jos tiedetään, esim. 2 koirasta, +1kv (=ei tämän vuoden poikanen)

**Muuttavan suunta**

-Hyvä olla mm., koska joku mu on voinut nähdä saman linnun.

**RK ja ARK-diaariot**

-ei tarvitse välittää, ovat käsittelijöiden käyttämiä kohtia

**Päivämäärä ja kellonaika (mistä mihin)**

-oman havainnon aika pitää laittaa (kauanko lintua tarkkailtiin)

**Tiedossa olevat ääripäivät (ja havaitsijat)**

-jos tiedetään, kannattaa laittaa.

**Linnun löytäjä (täytetään jos eri kuin ilmoittaja)**

-Laitetaan aina, jotta ei tehdä vääryyttä laiskallekaan löytäjälle, joka ei ehkä saa lomaketta itse tehdyksi.

**Hav.etäisyys**

-havaintoetäisyys laitetaan aina

**Lentokork.**

-kuten edellä lentokorkeus laitetaan aina

**Optiikka**

-kiikarin tai kaukoputken koko, esim. kiikari 10x40, kaukoputki 20-60x

**Sää- ja valaistusolosuhteet (pilvisyys, näkyvyys, tuuli, myötä/vastavalo)**

**-**tärkeää, jos ei valokuvaa

**Havaintopaikka (kunta ja kylä)**

**-**kunta ja paikka pakolliset

**Biotoopin kuvaus**

-hyvä olla (esim. laaja merenlahti, hiekkainen merenranta tms.)

**Havaintotilanteen kuvaus (linnun löytyminen, käyttäytyminen, havainto-olosuhteet, ym.)**

-ainakin perustieto, oliko lintu muuttava vai paikallinen, mieluusti muustakin

-tähän ja muihin kohtiin saa lisätä uusia rivejä rajattomasti

**Vertailukohteena olleet muut linnut**

-mainitaan, jos oli

**Koko ja sen määritysperusteet**

-vertailu muihin lähellä olleisiin lintuihin, jos niitä on ollut

**Kuvaus linnusta (muoto ja väritys, liikkumis- ja lentotapa, pyydystetyistä renkaan numero, mitat ja siipikaavio, ym.)**

-jos ei valokuvaa, tehdään yksityiskohtaisesti, jos on riittää lyhyt lausahdus.

**Äänet**

-kuvaillaan mahdollisimman tarkkaan (esim. ”karkea trak-trak”), jos ei ole nähty lintua tai saatu äänitystä

**Lajit joihin lintu lähinnä olisi sekoitettavissa ja kuinka erotettiin niistä**

-jälleen pakollinen, jos ei ole valokuva tai äänitettä

**ikä- ja/tai sukupuolimäärityksen perusteet**

-hyvä olla

**Milloin määritys on tehty**

havaintotilanteessa pian havaintotilanteen jälkeen tutustuttuani lajia käsittelevään aineistoon

**LIITTEET**

**alkuperäismuistiinpanot :** tärkeät, jos ei kuvia/ääniyksiä. Piirroskuva on aina hyödyllinen, jos valokuva puuttuu. Ne on helpointa liittää havaintoon valokuvana (jpg-muoto sopiva, kännykkäkuvakin riittää, kännykkäkuvaus onnistuu usein kaukoputken läpi).

**valokuvat:** mukaan jos on

**äänite:** mukaan, jos on

**HAVAITSIJAT nimi**

**lintuharrastusvuosia:** hyvä olla, koska kuvaa kokeneisuutta; tärkeää, jos ei valokuvaa tai äänitettä

**kokemukset tästä ja samannäköisistä lajeista:** tärkeää varsinkin, jos ei kuvaa tai äänitettä

**ILMOITTAJA**

**lähiosoite, postinumero ja -toimipaikka sekä puhelin tai sähköpostiosoite**